Johannes Georgius Graevius

Johano Georgo Grefo (1632-1703)Bibliothèque Nationale de France (Naumburg (Saale), Saksio, en la 29-a de Januaro 1632 - Utrecht, en la 10-a de Januaro 1703) estis nederlanda historiisto, juristo kaj klasika filologo el germana deveno, profesoro en Duisburg, Deventer kaj en la Universitato de Utrecht, kie li ankaŭ okupis la postenon kiel rektoro.

 Biografio 
Graevius unue intencis sin dediĉi al juro, tamen, lia amikeco kun Johann Friedrich Gronovius (1611-1671), dum hazarda vizito al Deventer, induktis lin forlasi la jurisprudencon por sin fordoni al filologio. En Lejdeno, li finis siajn studojn kie Daniel Heinsius (1580-1655) estis lia profesoro, krom la protestanta teologo David Blondel (1591-1655), en Amsterdamo, inter aliaj.

Dum la periodo, kiun li loĝis en Amsterdamo, kie li estis sub la influo de David Blondel, li forlasis la luteranismon kaj brakumis la reformitan eklezion, kaj, en 1656, li estis alvokita de la Princo-elektisto de Brandenburgo, Frederiko Vilhelmo la 1-a (1620-1688)Familypedia, por okupi la katedron pri retoriko en la Universitato de Duisburgo. Du jarojn poste, laŭ rekomendo de Gronovius, Graevius estis elektita por anstataŭi lin en Deventer. En 1662, li translokiĝis al la Universitato de Utrecht, kie li okupis la unuan katedron pri retoriko, kaj, krom ĝi, li okupis la katedrojn pri politiko kaj historio, ekde 1667 ĝis sia morto.

Graevius ĝuis grandan reputacion kiel profesoro, kaj lia klasĉambro estis tre disputita, kaj multaj el sia lernantaro estis altklasaj kaj venis el ĉiuj partoj de la mondo. Iam, la itala kardinalo Lorenzo Magalotti (1637-1712)Treccani.it faris al li viziton, kaj li ankaŭ estis omaĝita per aparta agnosko flanke de la reĝo Ludoviko la 14-a el Francio. Li estis private protektita de Vilhelmo la 3-a el Anglio, kiu alnomis lin reĝa historiisto.

Liaj plej gravaj verkoj estas Thesaurus antiquitatum Romanarum (1694–1699, 12-volumoj) kaj la Thesaurus antiquitatum et historiarum Italiae, kiuj, kvankam publikitaj postmorte, estis pligrandigitaj de sia lernanto Pieter Burmann, la Maljuna, (1668-1741) de 1704 ĝis 1725, kaj poste de la historiisto Jakobus Perizonius (1651-1715). Tiuj klasikaj eldonoj, kvankam ili estis tre reprezentaj kiam temas pri erudicio, nuntempe ili estas grandparte ne plu uzitaj. En tiuj verkoj li inkludis diskursojn pri antikveco, krom tekstojn kompilitajn de aliaj verkistoj, same kiel Johannes Meursius (1579-1639)Theodora.com. Burmann ankaŭ publikigis plibonigitan eldonon de la verko Corpus Inscriptionum (Amsterdamo, 1707) de Janus Gruterus (1560-1627)Bibliothèke Nationale de France.

Graevius tenis korespondajn kontaktojn kun multaj siaepokaj erudiciuloj, kaj inter ili ni povas mencii la teologon kaj klasikan scienculon Richard Bentley (1662-1742)Personensuche, la filozofon Baruĥ Spinozo, la kuraciston kaj botanikiston Frederik Ruysch (1638-1731)Personensuche krom la nederlandan komponiston Constantijn Huygens (1596-1687)Personensuche.. Li ankaŭ estis eldonisto de multaj siaepokaj literaturistoj. Iam li estis invitita por instrui en la Universitato de Padovo, sed, li rifuzis la inviton, malgraŭ la alta salajro, kaŭze de la alta enmiksiĝo de la inkvizicio en la aferoj pri edukado.

 Latinaj Verkoj 

 Caius Suetonius Tranquillus Utrecht 1672, 1703.
 Catullus, Tibullus et Propertius. Ultrecht 1680
 Ciceronis De officiis libri III, Cato Maior, Laelius, Paradoxa, Somnium Scipionis. Amsterdam 1688
 Ciceronis Epistolarum libri XIV ad Atticum. Amsterdam 1684
 Ciceronis Epistolarum libri XVI ad Familiares. Amst. 1677
 Ciceronis Orationes Amsterdam 1699
 Ciceronis Orationes. Amsterdam 1699
 De officiis (Amsterdam, 1688)
 De Orationes (Amsterdam 1695-1699, 3 volumes).
 Epistolae 
 Epistolae ad Atticum (1684)
 Epistolae ad familiares (1677)
 Florus. Utrecht 1680
 Hesiodi Ascraei quae extant. Amsterdam 1667
 Historiae Philippicae (1669)
 Justini in historias Trogi Pompeii Epitomarum
 Justinus. Ultrecht 1668
 Lectiones Hesiodeae, 1667
 Lucius Annaeus Florus. Utrecht 1680
 Praefationes Et Epistolae
 Pseudosophista (1668)
 Suetonius. Ultrecht, 1672
 Thesaurus antiquitatum et historiarum Italiae (1723)
 Thesaurus Antiquitatum Romanarum XII dln. f.; Ultraj. Utrecht 1694–1699 (Index)
 ''Thesaurus Antiquitatum Romanarum XII, Leiden 1694-1699, 12 vols.

 Eksteraj ligiloj 

 BrillOnline Reference Works
 Niewe Nederlandsch biografisch woordenboek.
 Personensuche
 NNBL
 Allgemeine Deutsche Biographie

 Vidu ankaŭ 
 Johann Samuel Ersch (1766-1828)Personensuche
 Pieter Burmann, la Maljuna (1668-1741) 
 David Blondel (1590-1655)Personensuche
 Abraham Jacob van der Aa (1792-1857) Personensuche
 Daniel Heinsius (1580-1655) Encyclopaedia Britannica

 Referencoj 

Kategorio:Germanaj filologoj
Kategorio:Germanaj juristoj
Kategorio:Germanaj instruistoj
Kategorio:Germanaj erudiciuloj
Kategorio:Germanaj historiistoj